தையல்பாக ஆதித்தனார் என்கிற ஜமீன்தார் , மிகப்பெரிய மற்றும் திறமையான வக்கீலும் கூட , பார் அட் லா லண்டனில் பேரிஸ்டர் பட்டம் பெற்றவர். இந்திய அரசியல் நிர்ணய சபையில் காமராஜருடன் இடம்பெற்றவர். ஆனால் 1952ம் ஆண்டு அவருக்கு நாடாளுமன்ற தேர்தலில் போட்டியிட காமராஜர் வாய்ப்பளிக்கவில்லை. அதனால் ஜெ பி கிருபளானி தலைமையிலான கிசான் மஸ்தூர் பிரஜா கட்சியில் தன்னை இணைத்துக்கொண்டு மதராஸ் மாகாண சட்டமன்ற தேர்தலில் திருச்செந்தூரில் போட்டியிட்டு வெற்றிபெற்றார் , அப்பொழுதிலிருந்தே அவருக்கும் காமராஜருக்கும் ஏழாம் பொருத்தம் , அவருடைய சகோதரர் தான் சி பா ஆதித்தனார். அவர் தினத்தந்தி குழுமத்தை 1942 முதல் நடத்தி வந்தாலும் 1952ம் ஆண்டு முதல் காமராஜருக்கு எதிராகவே பத்திரிகையை நடத்தி வந்தார். ஆதித்தனார் ஆரம்பித்த நாம் தமிழர் கட்சியும் காமராஜருக்கு எதிரான அரசியலை தொடர்ந்தது. அதன் க்ளைமேக்ஸ் தான் 1967இல் காமராஜரை வீழ்த்த ராஜாஜி அண்ணாத்துரையுடன் கைகோர்த்தது .